ᱟᱞᱟᱥᱠᱟ

ᱟᱞᱟᱥᱠᱟ (ᱤᱝᱞᱤᱥ ᱺ Alaska) ᱮᱛᱚᱢ ᱟᱢᱮᱨᱤᱠᱟ ᱨᱮᱱᱟᱜ ᱮᱛᱚᱢᱼᱯᱟᱪᱮ ᱥᱮᱫ ᱨᱮ ᱢᱮᱱᱟᱜ ᱢᱤᱫ ᱟᱢᱮᱨᱤᱠᱟ ᱨᱮᱱᱟᱜ ᱯᱚᱱᱚᱛ ᱠᱟᱱᱟ᱾ ᱱᱚᱣᱟ ᱨᱮᱱᱟᱜ ᱥᱟᱢᱟᱝ ᱟᱨ ᱥᱟᱢᱟᱝᱼᱠᱚᱧᱮ ᱥᱮᱫ ᱠᱟᱱᱟᱰᱟ ᱨᱮᱱᱟᱜ ᱵᱨᱤᱴᱤᱥ ᱠᱚᱞᱚᱢᱵᱤᱭᱟ ᱯᱚᱱᱚᱛ ᱟᱨ ᱭᱩᱠᱚᱱ ᱴᱚᱴᱷᱟ ᱢᱮᱱᱟᱜᱼᱟ, ᱠᱚᱧᱮᱼᱯᱟᱪᱮ ᱟᱨ ᱯᱟᱪᱮ ᱥᱮᱫ ᱨᱟᱥᱤᱭᱟ, ᱮᱛᱚᱢ ᱥᱮᱫ ᱥᱩᱢᱮᱨᱩ ᱫᱚᱨᱭᱟ (Arctic Ocean) ᱟᱨ ᱠᱚᱧᱮ ᱟᱨ ᱠᱚᱧᱮᱼᱯᱟᱪᱮ ᱥᱮᱫ ᱯᱨᱚᱥᱟᱱᱛ ᱢᱟᱦᱟᱫᱚᱨᱭᱟ ᱢᱮᱱᱟᱜᱼᱟ᱾

ᱟᱞᱟᱥᱠᱟ ᱚᱥᱟᱨ ᱵᱤᱥᱟᱹᱨ ᱞᱮᱠᱟᱛᱮ ᱟᱢᱮᱨᱤᱠᱟ ᱨᱮᱱᱟᱜ ᱢᱟᱨᱟᱝ ᱟᱨ ᱡᱮᱜᱮᱛ ᱨᱮᱱᱟᱜ ᱮᱭᱟᱭ ᱢᱟᱨᱟᱝ ᱯᱚᱱᱚᱛᱤᱭᱟᱹ ᱴᱚᱴᱷᱟ ᱠᱟᱱᱟ᱾ ᱱᱚᱣᱟ ᱫᱚ ᱟᱢᱮᱨᱤᱠᱟ ᱨᱮᱱᱟᱜ ᱛᱮᱥᱟᱨ ᱠᱚᱢ ᱦᱚᱲᱮᱞ ᱯᱚᱱᱚᱛ ᱠᱟᱱᱟ᱾ ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱡᱩᱱᱮᱭᱟᱣ, ᱴᱚᱴᱷᱟᱠᱤᱭᱟ ᱦᱤᱥᱟᱹᱵᱽ ᱛᱮ ᱟᱢᱮᱨᱤᱠᱟ ᱨᱮᱱᱟᱜ ᱢᱟᱨᱟᱝ ᱱᱟᱜᱟᱨ ᱠᱟᱱᱟ᱾

ᱤᱭᱩᱨᱳᱯᱤᱭᱳ ᱦᱮᱡᱽ ᱞᱟᱦᱟ ᱨᱮ ᱱᱚᱰᱮ ᱟᱭᱢᱟ ᱜᱟᱱ ᱟᱹᱫᱤᱵᱟᱹᱥᱤ ᱠᱚ ᱛᱟᱦᱮᱱ ᱠᱟᱱ ᱛᱟᱦᱮᱱᱟ᱾ ᱯᱟᱹᱛᱭᱟᱣ ᱢᱮᱱᱟᱜᱼᱟ ᱱᱩᱠᱩ ᱫᱚ ᱵᱮᱨᱤᱝ ᱚᱛ ᱥᱟᱠᱚ ᱪᱮᱛᱟᱱ ᱛᱮ ᱦᱮᱡᱽ ᱠᱟᱛᱮᱡᱽ ᱟᱢᱮᱨᱤᱠᱟ ᱨᱮ ᱠᱚ ᱵᱟᱥᱟ ᱞᱮᱱᱟ᱾ ᱑᱘ ᱥᱟᱭ ᱥᱮᱨᱢᱟ ᱨᱮ ᱱᱚᱰᱮ ᱨᱟᱥᱤᱭᱟᱱ ᱵᱟᱥᱚᱜ ᱠᱚ ᱮᱛᱦᱚᱵ ᱞᱮᱫᱟ ᱟᱭᱚᱢ ᱛᱮ ᱱᱚᱣᱟ ᱨᱟᱥᱤᱭᱟ ᱨᱮᱱᱟᱜ ᱩᱯᱚᱱᱤᱵᱮᱥ ᱵᱮᱱᱟᱣ ᱠᱮᱫᱟ᱾ ᱱᱚᱰᱮᱱᱟᱜ ᱥᱟᱥᱚᱱᱤᱭᱟᱹ ᱪᱟᱪᱞᱟᱣ ᱠᱷᱚᱨᱚᱪ ᱟᱨ ᱥᱟᱹᱜᱤᱱ ᱨᱮ ᱢᱮᱱᱟᱜ ᱠᱷᱟᱹᱛᱤᱨ ᱑᱘᱖᱗ ᱥᱮᱨᱢᱟ ᱨᱮ ᱱᱚᱣᱟ ᱴᱚᱴᱷᱟ ᱫᱚ ᱗.᱒ ᱢᱤᱞᱤᱭᱚᱱ ᱰᱚᱞᱟᱨ ᱛᱮ ᱟᱢᱮᱨᱤᱠᱟ ᱴᱷᱮᱱ ᱠᱚ ᱟᱹᱠᱷᱨᱤᱧ ᱞᱮᱫᱟ᱾ ᱟᱭᱢᱟ ᱥᱟᱥᱚᱱᱤᱭᱟᱹ ᱵᱚᱫᱚᱞ ᱛᱟᱞᱟ ᱛᱮ ᱱᱚᱣᱟ ᱫᱚ ᱓ ᱡᱟᱱᱩᱣᱟᱨᱤ ᱑᱙᱙᱙ ᱥᱮᱨᱢᱟ ᱨᱮ ᱟᱢᱮᱨᱤᱠᱟ ᱨᱮᱱᱟᱜ ᱔᱙ ᱟᱱᱟᱜ ᱯᱚᱱᱚᱛ ᱞᱮᱠᱟᱛᱮ ᱥᱮᱞᱮᱫ ᱞᱮᱱᱟ᱾

ᱟᱞᱟᱥᱠᱟ ᱫᱤᱥᱚᱢ ᱨᱮᱱᱟᱜ ᱠᱟᱹᱴᱤᱡᱽ ᱯᱚᱱᱚᱛᱤᱭᱟᱹ ᱠᱟᱹᱣᱰᱤᱟᱹᱨᱤ ᱠᱚ ᱢᱩᱫ ᱨᱮ ᱥᱮᱞᱮᱫᱚᱜ ᱨᱮᱦᱚ, ᱱᱚᱸᱰᱮᱱᱟᱜ ᱦᱚᱲᱯᱤᱪᱤ ᱟᱨᱡᱟᱣ ᱫᱤᱥᱚᱢ ᱨᱮᱱᱟᱜ ᱮᱴᱟᱜ ᱯᱚᱱᱚᱛ ᱠᱷᱚᱱ ᱟᱭᱢᱟ ᱡᱟᱹᱥᱛᱤ ᱜᱮᱭᱟ᱾ ᱱᱚᱰᱮᱱᱟᱜ ᱠᱟᱹᱣᱰᱤᱟᱹᱨᱤ ᱨᱮᱱᱟᱜ ᱢᱩᱬᱩᱛ ᱨᱮ ᱦᱟᱹᱠᱩ ᱥᱟᱵᱽ, ᱯᱟᱠᱨᱤᱛᱤᱠ ᱜᱮᱥ ᱟᱨ ᱥᱩᱱᱩᱢ ᱮᱢᱟᱱ ᱢᱮᱱᱟᱜᱼᱟ᱾

ᱟᱞᱟᱥᱠᱟ ᱨᱮ ᱟᱹᱫᱤᱵᱟᱹᱥᱤ ᱠᱚᱣᱟᱜ ᱦᱚᱲᱮᱞ 
ᱫᱤᱥᱚᱢ ᱮᱴᱟᱜ ᱯᱚᱱᱚᱛ ᱠᱷᱚᱱ ᱟᱹᱰᱤ ᱜᱮ ᱡᱟᱹᱥᱛᱤᱭᱟ, ᱑᱕% ᱠᱷᱚᱱ ᱦᱚᱸ ᱰᱷᱮᱨ᱾ ᱱᱚᱰᱮ ᱵᱟᱨᱜᱮᱞ ᱠᱷᱚᱱ ᱦᱚᱸ ᱡᱟᱹᱛᱤ ᱞᱳᱠᱟᱞ ᱯᱟᱹᱨᱥᱤ ᱞᱟᱨᱪᱟᱨᱚᱜᱼᱟ, ᱟᱨ ᱟᱞᱟᱥᱠᱟ ᱨᱮᱱ ᱟᱹᱫᱤᱵᱟᱹᱥᱤ ᱦᱚᱲ ᱠᱚ ᱱᱚᱰᱮᱱᱟᱜ ᱨᱟᱡᱽᱟᱹᱨᱤ ᱨᱮ ᱟᱹᱰᱤᱜᱟᱱ ᱚᱨᱥᱚᱝ ᱠᱚ ᱫᱚᱦᱚᱭ ᱜᱮᱭᱟ᱾

ᱧᱩᱛᱩᱢ

ᱚᱛᱱᱚᱜ
ᱟᱞᱟᱥᱠᱟ ᱟᱢᱮᱨᱤᱠᱟ ᱨᱮᱱᱟᱜ ᱮᱛᱚᱢ ᱟᱨ ᱯᱟᱪᱮ ᱩᱛᱟᱹᱨ ᱯᱚᱱᱚᱛ ᱠᱟᱱᱟ᱾ ᱱᱚᱣᱟ ᱟᱨᱦᱚ ᱟᱢᱮᱨᱤᱠᱟ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱯᱚᱱᱚᱛ ᱠᱟᱱᱟ, ᱱᱚᱣᱟ ᱨᱮᱱᱟᱜ ᱞᱮᱠᱷᱟᱜᱩᱴ ᱮᱞᱟᱠᱟ ᱖᱖᱓,᱒᱖᱘ sq ᱢᱟᱭᱤᱞ (᱑,᱗᱑᱗,᱘᱕᱖ ᱠᱤᱢᱤ²)᱾

ᱱᱟᱜᱟᱢ

ᱰᱮᱢᱚᱜᱽᱨᱟᱯᱷᱤ
ᱥᱮᱞᱮᱫ ᱯᱚᱱᱚᱛ ᱦᱚᱲᱞᱮᱠᱷᱟ ᱫᱚᱯᱷᱛᱚᱨ ᱨᱮᱱᱟᱜ ᱟᱢᱫᱟᱡᱽ ᱥᱚᱝ ᱞᱮᱠᱟᱛᱮ ᱑ ᱡᱩᱞᱟᱭ ᱒᱐᱑᱙ ᱦᱟᱹᱵᱤᱫ ᱗᱓᱑,᱕᱔᱕ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱚᱣᱟ ᱫᱚ ᱒᱐᱑᱐ ᱥᱮᱨᱢᱟ ᱦᱚᱲᱞᱮᱠᱷᱟ ᱠᱷᱚᱱ ᱓.᱐᱐% ᱡᱟᱹᱥᱛᱤ ᱜᱮᱭᱟ᱾

᱒᱐᱑᱐ ᱥᱮᱨᱢᱟ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱣᱟ ᱫᱚ ᱫᱤᱥᱚᱢ ᱨᱮᱱᱟᱜ ᱔᱗ ᱟᱱᱟᱜ ᱯᱚᱱᱚᱛ ᱠᱟᱱᱟ᱾ 

ᱯᱟᱹᱨᱥᱤ
᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱟᱢᱮᱨᱤᱠᱟ ᱠᱚᱢᱩᱭᱱᱤᱴᱤ ᱥᱚᱝ ᱞᱮᱠᱟᱛᱮ ᱢᱚᱬᱮ ᱥᱮᱨᱢᱟ ᱠᱚᱢ ᱩᱢᱮᱨ ᱨᱮᱱ ᱘᱓.᱔% ᱦᱚᱲ ᱚᱲᱟᱜ ᱨᱮ ᱤᱝᱞᱤᱥ ᱛᱮ ᱠᱚ ᱨᱚᱲᱟ, ᱓.᱕% ᱦᱚᱲ ᱚᱲᱟᱜ ᱨᱮ ᱥᱯᱮᱱᱤᱥ ᱟᱨ ᱒.᱒% ᱦᱚᱲ ᱮᱴᱟᱜ ᱤᱱᱫᱳᱼᱤᱭᱩᱨᱳᱯᱤᱭᱳ ᱯᱟᱹᱨᱥᱤ ᱛᱮᱠᱚ ᱨᱚᱲᱟ᱾ ᱔.᱓% ᱦᱚᱲ ᱮᱥᱤᱭᱟᱭ ᱯᱟᱹᱨᱥᱤ (ᱛᱟᱜᱟᱞᱚᱜ ᱦᱚᱸ) ᱟᱨ᱕.᱓% ᱦᱚᱲ ᱚᱲᱟᱜ ᱨᱮ ᱮᱴᱟᱜ ᱯᱟᱹᱨᱥᱤ ᱛᱮ ᱠᱚ ᱨᱚᱲᱟ᱾

ᱠᱟᱹᱣᱰᱤᱟᱹᱨᱤ

ᱦᱮᱡᱽᱥᱮᱱ

ᱥᱮᱪᱮᱫ

ᱞᱟᱠᱪᱟᱨ

ᱱᱟᱜᱟᱨ ᱠᱚ

ᱵᱟᱨᱦᱮ ᱡᱚᱱᱚᱲ


 Alaska Community Database System
 Alaska's Digital Archives
 Alaska , project area of the American Land Conservancy
 Alaska Inter-Tribal Council


 U.S. Government
 Alaska State Guide from the Library of Congress
 Energy & Environmental Data for Alaska
 USGS real-time, geographic, and other scientific resources of Alaska
 US Census Bureau 
 Alaska State Facts 
 Alaska Statehood Subject Guide from the Eisenhower Presidential Library
 Alaska Statehood documents, Dwight D. Eisenhower Presidential Library

 State government
 State of Alaska website
 Alaska State Databases  – Annotated list of searchable databases produced by Alaska state agencies and compiled by the Government Documents Roundtable of the American Library Association.
 Alaska Department of Natural Resources, Recorder's Office 

ᱥᱟᱹᱠᱷᱭᱟᱹᱛ